Page:Dominie depos'd, or, Somr (sic) reflections on his intrigue with a young lass, and what happened thereupon (2).pdf/22

22 Meggy Johnston's Elegy.

To tell the truth now, Maggy dang, O' customers she had a hang ; For birds and utors a' did thrang To drink bedeen ; The barn an' yard was aft sae thrang, We took the green. An' there by dizens we lay down, Syne sweetly ca'd the healths aroun', To bonny lasses, black or brown, As we loe'd best: In bumpers we dull cares did drown, An' took our rest.

When in our pouch we found some clink An' took a turn o'er Bruntsfield Links Aften in Maggy's, at Hay-jinks, We guzzled scuds, Till we could scarce, wi' hale-out drink Cost aff our duds.

We drank an drew, an: fill'd again. O wow! but we were blythe an' fain: When ony had their count mistane, O it was nice, To hear us a' cry pick your bane, An spell your dice.

Fou close we us'd to drink an rant, Untill we baith did glowr and gaunt, An' pish, an' spue, an' yesk, an' maunt, Right swash trow, Then aff auld stories we did chaunt, Whan we were fou..